Елин Пелин
Нощ

chitanka.info

Темно, брате, темно, ете,

като в катраница,

нито месечинка свети,

ни ясна звездица!

Куче лае у полето,

та си глава кине —

ергени ли мома краднат,

или некой гине?

Та нема ли кой да палне

плевнико на кмето

да разпусне това пусто

темнило проклето!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.